Emeli Sandé

Adele Emily Sandé (g. 1987 m. kovo 10 d.), geriau žinoma kaip Emeli Sandé – škotų atlikėja ir dainų autorė. Savo karjerą pradėjo 2009 m. kartu su reperiu Chipmunk įrašiusi dainą „Diamond Rings“, kuri pateko į Jungtinės Karalystės singlų dešimtuką. 2010 m. kartu su reperiu Wiley įrašė dainą „Never Be Your Woman“, kuri taip pat pateko į dešimtuką. 2012 m. atlikėja gavo „Brit Awards“ apdovanojimą, kritikų balso nominacijoje.

Debiutinis Emeli Sandé albumas „Our Version of Events“ išleistas 2012 m. vasarį ir pirmoje Jungtinės Karalystės albumų reitingo vietoje išvis išbuvo septynias savaites, tapdamas geriausiai parduodamu tų metų albumu šalyje. 2013 m. ji laimėjo du „Brit Awards“ apdovanojimus, šįkart geriausios britų atlikėjos ir geriausio britiško albumo nominacijose.

2023 m. duomenimis, atlikėja yra išleidusi keturis studijinius albumus, iš kurių naujausiasis, „Let's Say for Instance“, išleistas 2022 m. gegužę.

Diskografija 
 Our Version of Events (2012)
 Long Live the Angels (2016)
 Real Life (2019)
 Let's Say for Instance (2022)

Išnašos

Nuorodos 
 
 

Jungtinės Karalystės atlikėjai